पहाड़ी भिटारी पेयजल योजना के नलकूप संख्या 2 में आपरेटर बाघराज सिंह अपनी मनमानी कर रहा था। जिससे इस योजना से जुड़े गहरौली सहित अन्य गांवों को पेयजल की किल्लत हो रही थी। बीते दिनों टंकी में पानी भरने के बजाए आपरेटर ने गन्ने के खेतों की सिंचाई की। जिसके कारण पेयजल की टंकी पूरी नहीं भर पाती है। गहरौली गांव की आधी से अधिक आबादी को पानी नही मिल रहा थी। इस खबर को अमर उजाला ने बीते 18 मई को प्रमुखता से प्रकाशित किया। जिसके फलस्वरूप अधिशासी अभियंता ने मामले की जांच कराई और घटना को सही पाया। अधिशासी अभियंता आरपी यादव ने सख्त कार्रवाई करते हुए आपरेटर को नलकूप से कार्य मुक्त करते हुए साइट क्षेत्र में काम करने के निर्देश दिए है जबकि नलकूप पर आपरेटर बबलू को नियुक्ति की है। अधिशाषी अभियंता द्वारा की गई इस कार्रवाई से पानी की आपूर्ति में खासा अंतर आया है। ग्रामीणों ने संस्थान की इस कार्रवाई की सराहना की है।